Openbaring 2:8 Christus skryf ook ’n brief aan die gemeente wat in Smirna ontstaan het. Ons weet nie hoe hierdie gemeente ontstaan het nie. Smirna was in die tyd ’n groot stad. ’n Stad waarin toe omtrent 200.000 mense gewoon het. Smirna was ’n welvarende stad wat 75 kilometer van Efese gelê het. ’n Welvarende stad wat vanaf die Egeise See goed bereikbaar was. Hierdie stad het toe bekend gestaan as een van die mooiste stede. Hulle het dit die eerste stad van Asia genoem. Dit was ook die hoofstad van die Romeinse provinsie Asia. Smirna was ’n stad wat sterk op Rome gerig was. Ons vind daar 2 eeue voor Christus al ’n tempel aan die godin Rome gewy: Dea Roma. In 26 na Christus kry hierdie stad toestemming om ’n tempel vir keiser Tiberius te bou. In Smirna woon baie Jode. Die kans is groot dat daarom die Jode daar volgens hul eie Joodse reg bereg kon word. As ’n mens hierdie dinge bedink, sien jy ook raak waar die gevaar vir die klein gemeente van Christus vandaan gekom het. Vervolging van die kant van die Romeine en van Jode. Christene het nie die Romeinse gode gedien en het geweier om die keiser as god te vereer. Hulle het ook die Jode opgeroep om in Christus te glo. Wie sy lewe nie aan Christus as die Verlosser toevertrou, gaan verlore. As jy na die gemeente van Christus in hierdie welvarende stad kyk, sien jy dat hulle arm is. Hulle tel nie mee nie. Nogtans sê Christus dat hulle ryk is! Ryker as die hele welvarende stad Smirna! Ryk in Hom.